EkBass/fiwiki-20250220-pages-articles huggingface dataset:
Mielakka

Mielakka on Kouvolan kaupunginosa ja tilastoalue, Kouvolan keskustan suuralueella. Nimensä asuinalue on saanut läheisestä Mielakanmäestä, jota usein kutsutaan pelkästään Mielakaksi. Mäellä on Mielakan hiihtokeskus ja länsiseinämällä kalliokiipeilyreittejä. Kouvolan rautatieasemalta Mielakkaan on matkaa noin kaksi kilometriä. Nimen taustalla on luultavasti muinaissuomalainen nimi Mielakka. Nimen taustalla on mieluinen-sana, jolla nimettiin toivottu lapsi.Suomalainen paikannimikirja 2007, s. 269. Mielakassa on Kouvolan keskusta-alueen kaupunginosista eniten lapsia väkilukuun nähden, sillä Mielakan väestörakenteesta 24 % on alle 15-vuotiaita. Alueella onkin runsaasti lapsiperheiden suosimaa uudehkoa, 1990- ja 2000-luvuilla rakennettua omakotitaloasutusta. ==Palvelut ja asuminen== Kaupunginosan läntisellä asuinalueella eli Mielakanrinteellä sijaitsee päiväkoti ja seurakuntakoti. Lähimpään alakouluun, Vahteron kouluun ja ruokakauppaan, Vahteron K-Marketiin on matkaa noin 2 kilometriä. Lähin yläkoulu on Eskolanmäessä, johon on matkaa noin 3 kilometriä. Mielakanrinteellä on toiminut myös pizzeria. Kouvolan ratapiha sijaitsee aivan Mielakan pohjoispuolella. Mielakan rinnekeskus ja Mielakanmäki sijaitsevat kaupunginosan länsiosassa, Mielakan asuinalueen länsipuolella. Mielakassa on suurimmilta osin 1980–1990-luvuilla rakennettuja pientaloja ja muutamia rivitaloja. Kojumäen pientaloalue on rakennettu 2000-vuosikymmenen lopussa. == Lähteet == * * * === Viitteet === Luokka:Kouvolan kaupunginosat
Wheels of Fire

Wheels of Fire on heinäkuussa 1968 julkaistu rock-yhtye Creamin tupla-albumi ja järjestyksessään kolmas albumijulkaisu. Ensimmäinen levy sisältää täysin uusia studiokappaleita, kun taas toinen levy yhtyeen live-esiintymisiä. Britanniassa Wheels of Fire julkaistiin kahtena erillisenä albumina; Wheels of Fire (in the Studio) ja Wheels of Fire (Live at Fillmore). Wheels of Fire oli edellisen albumin Disraeli Gearsin tapaan suuri menestys, mutta yhtye hajosi tästä huolimatta jo saman vuoden aikana. Albumin ensimmäisen levyn tunnetuinta antia ovat kappaleet "White Room" ja "Politician". Toinen levy sisältää tunnetun, Eric Claptonin laulaman kappaleen "Crossroads", joka perustuu Robert Johnsonin "Cross Roads Bluesiin". Wheels of Fire oli maailman ensimmäinen platinalevyyn oikeuttavan määrän myynyt tupla-albumi.Cream - the Band, The BBC. ==Kappaleet== ===Levy 1: Studio=== A-puoli # # # # B-puoli # * # # # # ===Levy 2: Live at the Fillmore=== Nimestä huolimatta kappaleet "Crossroads", "Spoonful" ja "Traintime" ovat nauhoitettu San Franciscon Winterland Ballroomissa. Ainoastaan kappale "Toad" oli nauhoitettu Fillmoressa. A-puoli # - Eric Clapton päälaulajana # * B-puoli # * # * * * =Alkuperäinen versio albumilla Fresh Cream ==Kokoonpano== ===Cream=== *Eric Clapton - kitara, laulu *Jack Bruce - laulu, basso, huuliharppu, calliope, akustinen kitara, sello, nokkahuilu, marimba, putkikellot *Ginger Baker - rummut, patarumpu, kellopeli, laulu, puhe, tamburiini ===Vierailijat=== * Felix Pappalardi - alttoviulu, vaskipuhaltimet, kellot, urut ==Arvostelut== * AllMusic: AllMusic ==Lähteet== Luokka:Creamin albumit Luokka:Vuoden 1968 albumit
Lednice

Lednice () on 2 337 asukkaan paikkakunta Tšekissä, eteläisessä Määrissä. Se sijaitsee Thayan oikealla rannalla kahdeksan kilometriä luoteeseen Břeclavin kaupungista. Kylä on osa Unescon maailmanperintöluetteloa yhdessä läheisen Valticen kylän kanssa. Lednicessä on palatsi ja sen ympärillä maan suurin puisto. Kaupungin väestö oli valtaosin saksankielistä toiseen maailmansotaan asti. Lednice siirtyi Liechtensteinin kuningashuoneen haltuun 1200-luvun puolessavälissä. Lednicen palatsi oli alkujaan renessanssityylinen huvila. Siitä tuli 1600-luvulla Liechtensteinin ruhtinaan kesäasunto. Rakennus edustaa aikansa kaikkein varakkaimpien maaseutuasumista. Sen suunnittelivat ja sisustivat barokkiarkkitehdit Johann Bernhard Fischer von Erlach, Domenico Martinelli ja Anton Johan Ospel. Vuosien 1846 ja 1858 välisenä aikana palatsi saneerattiin uusgoottilaisella tyylillä Georg Wingelmüllerin johtamana. Ympäröivä puisto on suunniteltu englantilaisen puutarhan tapaan ja sisältää useita romanttisia Joseph Hardmuthin rakennusjäljitelmiä. Näihin kuuluvat myös keinotekoiset keskiaikaisen linnan rauniot ja yksittäinen kuusikymmentä metriä korkea minareetti, joka oli 1800-luvun alussa korkein minareetti muslimimaiden ulkopuolella. ==Lähteet== ==Aiheesta muualla== *Viralliset sivut *Lednice- Valtice UNESCOn sivuilla * Lednice virtual tour Luokka:Tšekin kunnat Luokka:Unescon maailmanperintökohteet Tšekissä Luokka:Etelä-Määrin lääni
Kroměříž

Kroměříž () on kaupunki Zlínin läänissä Tšekissä. Se sijaitsee Määrin itäosassa Moravan varrella. Kroměřížin pinta-ala on 51,0 neliökilometriä ja vuoden 2020 arvion mukaan siellä asui 28 620 asukasta. Sen kuuluisin maamerkki on linna ja sen puisto, joka kuuluu Unescon maailmanperintöluetteloon. Vuonna 1260 perustettu Kroměříž valittiin vuonna 1997 Tšekin kauneimmaksi historialliseksi kaupungiksi. == Lähteet == == Aiheesta muualla == *Kaupungin verkkosivusto Luokka:Tšekin kaupungit Luokka:Zlínin lääni
Danilo (Montenegron kruununprinssi)

Danilo Aleksander Petrović-Njegoš (29. kesäkuuta 1871 – 24. syyskuuta 1939) oli Montenegron kruununperillinen. Hänen isänsä oli Nikola I Petrović Njegoš. Hän oli Montenegron pakolaishallituksen sijaishallitsija Ranskassa. Daniloa seurasi hänen veljenpoikansa Mihail Petrović-Njegoš. == Aiheesta muualla == Luokka:Kruununperijät Luokka:Kruununtavoittelijat Luokka:Montenegrolaiset henkilöt Luokka:Vuonna 1871 syntyneet Luokka:Vuonna 1939 kuolleet
Bell Boeing V-22 Osprey

Bell-Boeing V-22 Osprey () on Yhdysvaltain ilmavoimien ja merijalkaväen palveluskäytössä oleva VTOL-kuljetuslentokone, joka suoritti ensilentonsa vuonna 1989 ja otettiin palveluskäyttöön 2005. Myös Japanin itsepuolustusvoimat käyttävät konetta. Se suunniteltiin alun perin korvaamaan Yhdysvaltain ilmavoimien raskaat ja keskiraskaat kuljetushelikopterit. ==Yleistietoa== V-22 Osprey on maailman ensimmäinen VTOL-tekniikkaa hyödyntyvä kuljetuslentokone, eli toisin sanottuna kone kykenee nousemaan ja laskeutumaan pystysuorassa asennossa. Sen toiminta pohjautuu isoihin, siipien päissä sijaitseviin kääntyviin potkureihin; kun potkurit käännetään pystyasentoon, ne toimivat kuten helikopterin roottorit, ja kun potkurit käännetään vaakasuoraan, ne toimivat kuten normaalit lentokoneen potkurit. Potkurien koko on kompromissi koneen leijunta- ja vaakalento-ominaisuuksien välillä; paras noste leijuntatilassa saadaan suurilla potkureilla ja parhaat vaakalento-ominaisuudet melko pienillä potkureilla; V-22 Ospreyn potkurien koko sijoittuu selkeästi välimuotoon normaalin lentokoneen potkurien ja helikopterin roottorien koossa. V-22 Ospreyn ensisijainen tehtävä on sotilaiden kuljettaminen paikasta toiseen, minkä johdosta koneen matkustamotilassa on istuinpaikat 24 henkilölle tai tilaa 8,5 tonnille lastia. V-22 Osprey kykenee myös kuljettamaan vaijerien varassa raskasta sotilaskalustoa, kuten haupitseja tai Humvee-sotilasajoneuvoja. Kone muistuttaakin toiminnaltaan kuljetushelikoptereita, mutta on niitä kaksi kertaa nopeampi ja sen toimintasäde on huomattavasti suurempi kuin helikoptereilla. Vertailun vuoksi V-22 Osprey kykenee esimerkiksi kuljettamaan kolme kertaa enemmän lastia tai liikkumaan viisi kertaa pidemmän matkan kuin Yhdysvaltain merijalkaväen CH-53 Sea Stallion -helikopteri. == Tekniset tiedot (MV-22B) == ==Aiheesta muualla== *Boeing: Integrated Defense Systems - V-22 Osprey *How the V-22 Osprey Works *Globalsecurity.org | V-22 Osprey *Air Force Technology - V-22 Osprey - Multi Lift, Multi-mission Tilt-Rotor Aircraft V-22 Osprey Luokka:Yhdysvaltalaiset kuljetuskoneet Luokka:1980-luvun kuljetuskoneet Luokka:VTOL-lentokoneet
Mihail Petrović-Njegoš

Mihail Petrović-Njegoš (14. syyskuuta 1908 Podgorica – 24. marraskuuta 1986 Pariisi) oli Montenegron kruununtavoittelija ja Petrović-Njegošin suvun päämies. Hän oli Montenegron prinssi Mirkon ja tämän puolison Natalija Konstantinovićin poika. Mihailin isoisä oli Montenegron kuningas Nikola I, joka joutui vuonna 1916 lähtemään maanpakoon. Nikola I:n kuoltua vuonna 1921 Ranskassa kruununtavoittelijaksi tuli aluksi hänen vanhin poikansa Danilo, joka kuitenkin luovutti asemansa jo muutaman päivän kuluttua veljenpojalleen Mihailille. Mihail asui maapaossa koko aikuisikänsä. Hän joutui natsien keskitysleirille toisessa maailmansodassa, koska ei suostunut ryhtymään nukkehallitsijaksi Montenegrossa. Mihail nai Geneviève Prigentin Pariisissa 27. tammikuuta 1941, he erosivat 11. elokuuta 1949. Pariskunnalla oli yksi lapsi: Nikola Petrović-Njegoš, joka pääsi 1990-luvulla palaamaan Montenegroon. == Lähteet == Luokka:Kruununtavoittelijat Luokka:Montenegrolaiset henkilöt Luokka:Vuonna 1908 syntyneet Luokka:Vuonna 1986 kuolleet
Pyramid

Pyramid oli helsinkiläisen Pyramid Musiikki Ky -yhtiön levymerkki vuosina 1984–1989 ja sen jälkeen Johanna Kustannuksen levymerkkinä. Atte Blomin ja Pekka Aarnion perustama yhtiö toimi loppuvuodesta 1984 vuoteen 2007. Artisteista useat olivat jo tuttuja Johanna- ja jopa Love Records -levymerkeiltä asti. Pyramid Musiikki syntyi lähinnä Johanna-levymerkkiä julkaisseen Johanna Kustannus -yrityksen mentyä konkurssiin vuonna 1984. Yhtiön lähiyhtiöitä ja läheisessä yhteistyössä toimineita ovat olleet muun muassa Love Kustannus Oy, Megamania Musiikki Ky, Johanna Kustannus ja nykyinen tuotannon omistaja Universal Music Oy. == Artisteja == * Anneli Saaristo * Badding Rockers * Don Huonot * Eija Ahvo * Harri Saksala * Hearthill * Kadotetut * Kaj Chydenius * Kari Peitsamo * Kari Peitsamon Skootteri * Kerkko Koskinen * KOM-teatteri * Leevi and the Leavings * Liisa Tavi * Maarit * Marko Haavisto & Poutahaukat * Mikko Perkoila * Miljoonasade * Pelle Miljoona * Pelle Miljoona & Linnunlaulu * Pelle Miljoona & Rockers * Pikku Kukka * Raggars * RinneRadio * SIG * Sydänmäki * Sydän, sydän * Tiina Tiikeri * Tommi Liimatta * Tuomari Nurmio * Tuomari Nurmio & Alamaailman Vasarat * Ultra Bra * Yari * Yari & Onnensoturit ==Lähteet== * Discografiaa Finnmusic.net * Discografiaa Discogs ===Viitteet=== Luokka:Entiset suomalaiset levy-yhtiöt Luokka:Suomalaiset rockmusiikin levy-yhtiöt
AMT

AMT tarkoittaa seuraavia asioita: *Amt, paikallishallinnon yksikkö eräissä Saksan osavaltioissa, aikaisemmin myös Tanskassa ja Norjassa. *alfametyylitryptamiini *AMT, Megamania Musiikin levymerkki *Johanna Kustannuksen levymerkki AMT. *AMT on koottavia ajoneuvoja valmistava yhtiö. * Amt I – Amt VII, RSHA:n eli Reichssicherheitshauptamtin alaosastot * AMT- veneet Oy, suomalainen venevalmistaja
Nikola Petrović-Njegoš

Nikola Petrović-Njegoš (s. 7. heinäkuuta 1944 Miehitetty Tšekkoslovakia) on Montenegron kruununtavoittelija. Nikola nauttii suosiota Montenegron monarkistien keskuudessa. Nikola tuki Montenegron itsenäisyyttä ja hänellä on oikeus kruunuun. Montenegrossa puhutaan yleisesti monarkian palauttamisesta, jolloin Nikola voisi nousta hallitsijaksi. Nikola on Mihail Petrović-Njegošin lapsi. Hänen äitinsä oli Geneviève Prigent (1919–1991). Vanhemmat erosivat vuonna 1949. Nikola meni naimisiin Francinen (s. 27. tammikuuta 1950 Casablancassa Marokossa) kanssa Trebeurdenissa Côtes-du-Nordissa 27. marraskuuta 1976. Montenegron itsenäistyttyä kesäkuussa 2006 Nikola voitaisiin asettaa ehdolle Montenegron perustuslailliseksi hallitsijaksi, mutta näin ei ole tehty. Nikolan vanhin poika Boris Petrović-Njegoš on myös nykyinen kruununtavoittelija. Vuonna 2011 parlamenttiin tuotiin ehdotus, jossa perheelle palautettaisiin osa arvonimeä ja omaisuutta, ja lupa toimia epäpoliittisissa hallinnollisissa tehtävissä. == Lähteet == Luokka:Kruununtavoittelijat Luokka:Montenegrolaiset henkilöt Luokka:Vuonna 1944 syntyneet Luokka:Elävät henkilöt
Stranger in Us All

Stranger in Us All on kitaristi Ritchie Blackmoren kokoaman, Rainbow-yhtyeen perinnettä jatkavan kokoonpanon Ritchie Blackmore's Rainbow'n ainoaksi jäänyt albumi, joka ilmestyi vuonna 1995. Yhtye teki kiertueen levyn tiimoilta. Sen päätyttyä Blackmore perusti Blackmore's Nightin. Stranger in Us All ei yltänyt edeltäjiensä menestykseen kaupallisessa mielessä. Albumin musiikillinen tyyli eroaa aiemmista Rainbow-levyistä - musiikkia voidaan kuvailla jonkinasteiseksi hybridiksi Ronnie James Dion aikaisen miekka&magia-tunnelman; ja Joe Lynn Turnerin aikaisen radioystävällisyyden välillä. ==Kappaleet== # # # # # # # # # # ==Kokoonpano== * Doogie White – laulu, taustalaulu * Ritchie Blackmore – kitara * Paul Morris – kosketinsoittimet * Greg Smith – basso, taustalaulu * John O'Reilly – rummut ===Vierailijat=== * Candice Night – taustalaulu * Mitch Weiss – huuliharppu ==Arvostelut== * Allmusic () linkki == Lähteet == Luokka:Rainbow’n albumit Luokka:Vuoden 1995 albumit
Boris Petrović-Njegoš

Boris Petrović-Njegoš, (s. 21. tammikuuta 1980, Les Lilas, Ranska) on Montenegron syrjäytetyn kuningasperheen päämiehen Nikola Petrović-Njegošin vanhin poika ja siten hypoteettinen kruununperijä. Boris valmistui kesäkuussa 2005 École Nationale Supérieure des Arts Décoratifin taidekoulusta, Pariisissa. Boris opiskeli typografiaa. Boriksen isä Nikola sanoi kerran: "Hänestä ei ole kuninkaaksi". Nikola ehdotti kuninkaaksi Boriksen poikaa Borista. Luokka:Kuninkaalliset Luokka:Montenegrolaiset henkilöt Luokka:Vuonna 1980 syntyneet Luokka:Elävät henkilöt
Vahvistusoppiminen

Vahvistusoppiminen (eli Trial and error -oppiminen) on koneoppimisen ongelmanratkaisutekniikka, jossa agentti tutkii ympäristöä, jonka tilan se havaitsee, ja toimii sen mukaisesti. Ympäristö antaa toiminnan mukaan palautteen, joka voi olla positiivista tai negatiivista. Algoritmi pyrkii löytämään ongelmaan ratkaisun, joka tuottaa eniten positiivista palautetta. Ongelman ympäristö on tyypillisesti äärellinen Markovin päätösprosessi. Vahvistusoppiminen eroaa ohjatusta oppimisesta siten, että oikeita syöte–tulos-pareja ei tarvita, eikä heikkoja ratkaisuja varsinaisesti korjata. Tavoitteena voi olla elinikäinen oppiminen, johon kuuluu tasapainottelu tutkimattomien polkujen kartoittamisen ja tunnettujen reittien käyttämisen välillä. Vahvistusoppimisen perusmalliin kuuluvat: # tilajoukko S # toimintojoukko A ja # palkkioiden joukko, jossa r \in \mathbb{R}. Kullakin hetkellä t agentti havaitsee tilan st \in S ja mahdollisten toimintojen joukon A(st). Agentti valitsee toiminnon a\inA(st) ja saa ympäristöltä uuden tilan st+1 sekä palkkion rt+1. Vuorovaikutuksen perusteella agentti muodostaa menettelytavan π:S\rightarrowA, joka maksimoi summan R=r0+r1+...+rn Markovin päätösprosesseille joilla on lopputila, tai summan R=Σtγtrt prosesseille, joilla ei ole lopputilaa. == Katso myös == * Ohjaamaton oppiminen * Vahvistettu oppiminen ==Lähteet== Luokka:Koneoppiminen
Ohjaamaton oppiminen

Ohjaamaton oppiminen on koneoppimisen menetelmä, jossa muodostetaan malli, joka sopii havaintoihin. Se eroaa ohjatusta oppimisesta siten, että luokkia ei tunneta ennalta. Luokiteltava aineisto jaetaan luokkiin siten, että kunkin luokan alkiot muistuttavat toisiaan enemmän kuin muiden luokkien alkioita. == Katso myös == * Vahvistusoppiminen ==Lähteet== Luokka:Koneoppiminen
Terminaattori

Terminaattori voi tarkoittaa seuraavia: * terminaattori, tähtitieteessä valon ja varjon raja taivaankappaleiden pinnalla * Terminaattori eli Terminator, tieteis-toimintaelokuvien ja sarjakuvien kyborgihahmo * Terminaattori, Prätkähiirten hahmo * Terminaator, virolainen rockyhtye
Ohjattu oppiminen

Ohjattu oppiminen on tekoälyyn liittyvä koneoppimisen menetelmä, jossa opetusaineiston avulla muodostetaan funktio, jolla luokiteltava aineisto voidaan luokitella. Opetusaineisto koostuu syötteistä ja tuloksista, jotka syötteistä tulisi seurata. Oppijan tulee opetusaineiston perusteella päätellä, millaisia tuloksia tuntemattomilla syötteillä tulisi saada. == Katso myös == * Ohjaamaton oppiminen * Vahvistusoppiminen ==Lähteet== Luokka:Koneoppiminen
Opel Vectra

Opel Vectra on Opelin vuosina 1988–2008 valmistama ylemmän keskiluokan automalli, joka korvasi Opel Asconan. Nimi Vectra kehitettiin tietokoneella niin, ettei se merkitse mitään, mutta on helppo lausua kaikilla kielillä. Vuosina 1988–1995 Vectra tunnettiin Isossa-Britanniassa nimellä Vauxhall Cavalier (tämän jälkeen Vauxhall Vectra), ja Australiassa autoa myytiin Holden-merkkisenä koko sen historian ajan. Vectran seuraajaksi tuli Opel Insignia. == Sukupolvet == Tiedosto:Opel Vectra I front 20080328.jpg|Opel Vectra A (1988–1995) Tiedosto:Opel Vectra B 2.0 TDI EcoTec 16V '99 (5).jpg|Opel Vectra B (1995–2002) Tiedosto:Opel Vectra front 20080116.jpg|Opel Vectra C (2002–2008) == Lähteet == == Aiheesta muualla == Vectra Luokka:D-segmentin autot
Markku Ojanen

Markku Ojanen (s. 29. heinäkuuta 1944 Laihia) on Tampereen yliopiston psykologian emeritusprofessori. Ennen eläkkeelle jäämistään elokuussa 2008 hän toimi yliopistonsa psykologian laitoksen johtajana. Tohtoriksi Ojanen on väitellyt vuonna 1975 ja toimi pitkään apulaisprofessorina Tampereella.Puhujat Yhteys Professori Ojasen keskeisiä tutkimusalueita ovat olleet mielenterveys, erityisesti skitsofrenian kuntoutus, terveyspsykologia, erityisesti liikunta ja hyvinvointi sekä positiivinen psykologia, toisin sanoen onnellisuus. Kotisivuillaan ja kirjoissaan hän kutsuukin itseään ”onnellisuusprofessoriksi”.http://www.markkuojanen.com/ Ojanen on kirjoittanut myös jonkin verran uskontoon liittyvää kirjallisuutta ja kertoo kotisivuillansa olevansa vakaumukseltaan kristitty. == Teoksia == * Terapia ja sielunhoito (Helsinki : Uusi tie, 1998) * Liikunta on hyväksi – jos siltä tuntuu: Liikunta mielenterveyspotilaiden avohoidon tukena -projekti: ensimmäisen tutkimuskauden tuloksia [Hanna Ylenin kanssa] (Helsinki: Liikuntatieteellinen seura, 1999) * Terapia ja sielunhoito II: Hyvään elämään (Uusi tie, 2000) * * Liiku oikein, voi hyvin. Liikunnan merkitys hyvinvoinnille (2001. Helsinki: Liikuntatieteellinen seura) * * Persoona – Persoonallisuuspsykologia (2004, Helsinki: Edita) * Terapiastako ratkaisu – NLP–perustaisen psykoterapian tuloksellisuustutkimus (2004, Helsinki: Mielikirjat) * Onnen etsijät (2004, Helsinki: Aikamedia) * * * Ihmiselämän harhat (WSOY, 2007) * * * * * * * * * == Lähteet == ==Aiheesta muualla== * Markku Ojasen kotisivu. Luokka:Tampereen yliopiston professorit Luokka:Suomalaiset professorit Luokka:Suomalaiset psykologit Luokka:Vuonna 1944 syntyneet Luokka:Elävät henkilöt
Romurauta

thumb|right|200px|Romurauta ruostuu ulkotiloissa Akaassa. Romurauta on rautapitoista jätemetallia, jota syntyy esimerkiksi konepajoissa ja autohajottamoilla. Raudan valmistuksen vaatiman suuren energian vuoksi rauta on kierrätetty sen keksimisestä alkaen sikäli kuin se on ollut mahdollista. Kaatopaikoille joutuvan romuraudan määrä on pienehkö ja tämä materiaalivirta tulee pääosin kotitalouksien kautta. Merkittävin romuraudan käyttäjä on terästeollisuus, joka sulattaa romuraudan ja valmistaa siitä uudelleen esimerkiksi teräslevyjä, tankoja tai lankoja. Romuraudalle asetetaan teräksen raaka-aineena puhtausvaatimuksia, eli se ei saa sisältää merkittäviä määriä muita metalleja, kuten esimerkiksi lyijyä, kuparia, mangaania, sinkkiä, alumiinia tai muuta sellaista. Siksi romurauta on lajiteltava. Esimerkiksi romutettavista autoista täytyy ehdottomasti erottaa pois lyijyakut sekä kupari- ja alumiiniosat. Romuraudaksi sanotaan myös metallia taloudellisessa mielessä, jolloin sillä on halvempi yksikköhinta. Loppuunkäytetty kone voidaan esimerkiksi myydä romurautana, jolloin siitä maksetaan kilojen perusteella, ei koneen toiminnallisuuden tai käyttökohteen mukaan. ==Katso myös== *Romuttaminen Luokka:Jätteet Luokka:Rauta
Nissan Sunny

Nissan Sunny -mallinimi oli Euroopassa käytössä Nissanilla vuosina 1981–1995. Ensimmäistä B11-sukupolvea myytiin myös muilla markkina-alueilla, mutta myöhemmät Sunny N13- ja N14-mallit olivat myynnissä vain Euroopassa. Ne tosin olivat samoja autoja kuin Japanin kotimarkkinoilla myydyt Pulsar-mallit. == Nissan Sunny B11 (1981–1985) == Euroopassa ensimmäinen Sunny-nimellä myyty Nissan esiteltiin vuonna 1981. Malli oli tekniikaltaan läheistä sukua Nissan Cherrylle. Kasvaneesta koostaan huolimatta auto oli edeltäjäänsä kevyempi, sillä korirakenteissa käytettiin suurlujuusterästä. Sisätiloiltaan Sunny oli yksi luokkansa suurimmista malleista.Korimalleina olivat kaksi- ja nelioviset sedanit, coupé ja kaksi erilaista farmarimallia. Ensimmäinen oli loivaperäinen ja matala Sport Wagon, myöhemmin esiteltiin käytännöllisempi farmari (AD), joka oli 10 senttimetriä korkeampi. Siinä oli pyöreät ajovalot, ja se oli tarkoitettu eräänlaiseksi säästömalliksi, sillä useimmat mukavuusvarusteet oli karsittu ja vaihteisto oli nelivaihteinen. Moottorivalikoimassa olivat aluksi 1,3- (60 hv) ja 1,5-litraiset (75 hv) bensiinimoottorit. Vuonna 1982 esiteltiin myös 1,7-litrainen (55 hv) dieselmoottori. Ainoastaan Japanissa myytiin 1,5-litraisella (115 hv) turbomoottorilla varustettua kolmiovista hatchbackia, jonka nimi oli Sunny Turbo Leprix. Turbomallia sai myös sedan- ja coupé-korisena. == Nissan Sunny N13 (1986–1990) == Vuonna 1986 Sunny- ja Cherry-mallistot yhdistyivät Euroopassa, ja uusi malli tunnettiin aina Sunnyna. Cherryn korvasivat kolmi- ja viisioviset hatchbackit, ja vanhan Sunnyn puolestaan neliovinen sedan. Kooltaan auto kasvoi varsin vähän, mutta sen paino nousi yli 100 kilolla. Kreikassa tätä mallia myytiin Cherry- nimisenä. Tarjolla olivat myös coupé- ja farmarikoriset Sunny-mallit, jotka poikkesivat muusta mallistosta, sillä ne olivat Pohjois-Amerikassa ja Japanissa myytyjä B12-Sunnyja (USA:ssa Nissan Sentra). Harhaanjohtavasti Malesiassa ja Uudessa-Seelannissa N13-Sunnya myytiin Nissan Sentra -nimisenä. Moottoreina olivat edellisestä sukupolvesta periytyvät 1,3-litrainen (60 hv) bensiinimoottori ja 1,7-litrainen (55 hv) diesel. 1,6-litrainen (84 hv) oli sen sijaan uusi. Myöhemmin mallistoon lisättiin myös 16-venttiilinen 1,6-litrainen (120 hv). Moottorivalikoimaa uudistettiin vuoden 1988 lopulla, kun 12-venttiiliset 1,4- (80 hv) ja 1,6-litraiset (94 hv) sekä 16-venttiilinen 1,8-litrainen (129 hv) korvasivat aiemmat moottorit. == Nissan Sunny N14 (1990–1995) == Viimeinen Euroopassa myyty Sunny-sukupolvi esiteltiin vuonna 1990. Korimalleina olivat jälleen neliovinen sedan sekä kolmi- ja viisioviset hatchbackit. Näistä kolmiovisen perä oli hyvin pysty, kun taas viisiovisessa perä oli paljon viistompi. Mallistoon kuului myös viisiovinen farmari, joka ei kuitenkaan todellisuudessa ollut N14-Sunny, vaan uudelleennimetty Nissan AD. Mallin korvaajaksi tuli Nissan Almera. vasen|pienoiskuva|Farmarikorinen Nissan Sunny. == Lähteet == == Aiheesta muualla == Sunny Luokka:C-segmentin autot Luokka:1980-luvun autot Luokka:1990-luvun autot
Nälkäpäivä-keräys

Nälkäpäivä-keräys on Suomen Punaisen Ristin (SPR) vuosittain syksyllä järjestämä keräys, jonka tarkoituksena on kartuttaa SPR:n katastrofirahastoa. Nälkäpäivänä kerättyjä varoja ei ole sidottu yhteen avustuskohteeseen, vaan niitä voidaan käyttää monissa kohteissa katastrofien ja kriisien ennaltaehkäisyyn ja niiden uhrien auttamiseen sekä Suomessa että ulkomailla. Nälkäpäivänä kauppojen pihoilla ja muilla julkisilla paikoilla on Punaisen Ristin vapaaehtoisia lipaskerääjiä. Nälkäpäivä näkyy myös kouluissa, joissa oppilaille järjestetään erilaisia tapoja osallistua keräykseen. Nälkäpäivänä joissakin kouluissa on myös voitu tarjota aiemmin kevyempää koluruokaa ja säästyneet varat on lahjoitettu keräykseen. Nälkäpäivän organisoi Suomen Punainen Risti, mutta siihen voi osallistua kuka tahansa esimerkiksi lipaskerääjänä tai järjestämällä keräystempauksen. Osallistua voi myös lahjoittamalla tai perustamalla nettilippaan. Nälkäpäivän aloitti aktiivisena SPR:n vapaaehtoisena toiminut Mailis Korhonen, joka keksi idean ”kaikkien pälkäneläisten rahankeruutalkoista” vuonna 1980. Keräyksen alkuperäinen nimi oli Siskon päivä. Nälkäpäivän keräyskulut saavat olla korkeintaan 20 prosenttia. Keräyskulut muodostuvat esimerkiksi keräyslippaista, mainoksista, paino- ja postituskuluista ja ulkopuolisten palveluntarjoajien kuten operaattoreiden ja pankkien kuluista. ==Lähteet== ==Aiheesta muualla== * Nälkäpäivä-keräyksen verkkosivut Luokka:Suomen Punainen Risti Luokka:Hyväntekeväisyystapahtumat Luokka:Suomen tapahtumat
Loki Software

Loki Software, Inc. (tunnetaan myös nimillä Loki, Loki Games ja Loki Entertainment Software, oli yhdysvaltalainen ohjelmistotalo, joka piti päämajaansa Tustinissa Kaliforniassa. Sen perusti vuonna 1998 Scott Draeker, ja se lopetti toimintansa vuonna 2002. Loki teki Windows-pohjaisista peleistä Linux-versioita. Kaiken kaikkiaan Loki teki 18 pelistä Linux-version. Näitä olivat mm. Civilization: Call to Power, Tribes 2, Quake III Arena, Unreal Tournament ja Sid Meier's Alpha Centauri. Konkurssiin ajautuessaan heillä oli työn alla Deus Ex. Tämän projektin ansiota oli tosin se, että pelin Windows- versioon saatiin OpenGL-tuki, ja tämän myötä myös Unreal Enginen OpenGL-tuki parani. Loki kuitenkin tuotti joitain vieläkin käytössä olevia ohjelmistoja. Loki tuki aktiivisesti SDL-kirjaston kehittämistä ja oli myös yksi ensimmäisiä sen käyttäjiä (Sam Latinga, SDL:n pääkehittäjä, oli Lokin työntekijä), ja oli aloitti myös kehittämään OpenAL-kirjastoa (nykyisin Creative Labsin ja Applen hallinnoima projekti). Lokin asennusohjelma, Loki Setup, on myös edelleen aktiivisesti kehitetty, ja mm. id Software käyttää sitä edelleen peliensä Linux-versioiden kanssa. Ryan "Icculus" Gordon, eräs Lokin työntekijöistä, perusti vapaaehtoisryhmän joka myös tekee peleistä Linux-versioita. == Pelit == Nimi Alustat x86-32 PowerPC SPARC Alpha Civilization: Call to Power Kyllä Kyllä Kyllä Kyllä Descent 3 Kyllä Ei Ei Ei Descent 3: Mercenary (expansion, as downloadable installer only) Kyllä Ei Ei Ei Eric's Ultimate Solitaire Kyllä Kyllä Kyllä Kyllä Heavy Gear II Kyllä Ei Ei Ei Heavy Metal: F.A.K.K.² Kyllä Ei Ei Ei Heretic II Kyllä Ei Ei Ei Heroes of Might and Magic III Kyllä Kyllä Ei Ei Kohan: Immortal Sovereigns Kyllä Ei Ei Ei MindRover Kyllä Ei Ei Ei Myth II: Soulblighter Kyllä Kyllä Ei Ei Postal Plus Kyllä Ei Ei Ei Railroad Tycoon II Gold Edition Kyllä Kyllä Ei Ei Quake III Arena Kyllä Ei Ei Ei Rune Kyllä Ei Ei Ei Rune: Halls of Valhalla (expansion) Kyllä Ei Ei Ei Sid Meier's Alpha Centauri Planetary Pack Kyllä Kyllä Ei Kyllä Sim City 3000: Unlimited/World Edition Kyllä Ei Ei Ei Soldier of Fortune Kyllä Ei Ei Ei Tribes 2 Kyllä Ei Ei Ei Unreal Tournament (as downloadable installer only) Kyllä Ei Ei Ei == Lähteet == Luokka:Entiset yhdysvaltalaiset videopeliyritykset Luokka:Linux- yhtiöt
Kantri & rock

Kantri & rock on suomalaisyhtye Jussi & The Boysin studioalbumi vuodelta 1975. Se koottiin nopeasti ”Metsämökin tontun” voitettua Mainos-TV:n Syksyn sävel -kilpailun. Levyn A-puolelle äänitettiin alkuvuodesta 1975 neljä uutta kappaletta, kun taas B-puolelle valikoitiin kuusi kappaletta vuonna 1971 julkaistulta Kantri-albumilta. Myös A-puolen kakkosraita ”Lähde mukaan” oli mukana jo Kantri-albumilla, silloin Arto Sotavallan laulamana. == Kappaleet == # # # # # # # # # # # ==Soittajat== * Jussi Raittinen – laulu, bassokitara * Kaj Westerlund – piano, sähköurut, kitarat, taustalaulu * Antero Jakoila – kitarat * Aimo Hakala – rummut === Vierailevat muusikot === * Kalle Lae – kitara * Nono Söderberg – kitara * Roy Rabb – steel-kitara * Arto Sotavalta – laulu * Kari Kuuva – akustinen kitara, taustalaulu * Jarno Sarjanen – taustalaulu * Petri Hohenthal – viulu, akustinen kitara * Pentti Mutikainen – bassoviulu, bassokitara * Mikko Kuoppamäki – bongorummut * Sakari Helle – huuliharppu * Olli Heikkilä – urut * Jaakko Salo – urut * Maija Hapuoja – taustalaulu * Kaisa Martelius – taustalaulu * Kai Lind – taustalaulu * Kari Fall – taustalaulu ==Lähteet== Luokka:Vuoden 1975 albumit Luokka:The Boysin albumit
Namurin provinssi

Namur on yksi Belgian provinsseista. Se sijaitsee maan ranskankielisellä alueella Valloniassa ja koostuu kolmesta piiristä (), jotka jaetaan 38 kuntaan. Provinssin pääkaupunki on Namur. Provinssi rajoittuu Belgian Hainaut'n, Flanderin Brabantin, Liègen ja Luxembourgin provinsseihin sekä Ranskaan. Namurin provinssissa on arviolta 489 204 asukasta (vuonna 2016) ja sen pinta-ala on 3 666 neliökilometriä. Namurin provinssissa sijaitseva Dinant on Adolphe Saxin, saksofonin keksijän kotikaupunki. == Aluejako == === Dinantin arrondissementti === * Anhée * Beauraing * Bièvre * Ciney * Dinant * Gedinne * Hamois * Hastière * Havelange * Houyet * Onhaye * Rochefort * Somme- Leuze * Vresse-sur-Semois * Yvoir === Namurin arrondissementti === * Andenne * Assesse * Eghezée * Fernelmont * Floreffe * Fosses-la-Ville * Gembloux * Gesves * Jemeppe-sur-Sambre * La Bruyère * Mettet * Namur * Ohey * Profondeville * Sambreville * Sombreffe === Philippevillen arrondissementti === * Cerfontaine * Couvin * Doische * Florennes * Philippeville * Viroinval * Walcourt == Lähteet == == Aiheesta muualla == *Provinssin internetsivut Luokka:Belgian provinssit Luokka:Vallonia
Ievan polkka

Ievan polkka tai Ievan polokka (Eevan polkka) on tunnettu laulu, jonka tekstin juukalainen Eino Kettunen painatti vuonna 1928 ja jonka sävel on kansansävelmän. Savitaipaleella Etelä-Karjalassa sävelmää on pidetty niin omana, että sitä kutsutaan Savitaipaleen polkaksi. Melodia on pääosin sama kuin Länsi-Venäjällä Smolenskin seudulla tunnettu kansantanssisävelmä Smolenski gusatšok (смоленский гусачок). Aihelma siis tunnetaan kahdella taholla. == Tausta == Ruotsin ja Venäjän raja kulki 1700-luvun jälkipuoliskolla Kymijoessa, jonka itäpuoli linnoitettiin Pietarin turvaamiseksi. Seudulla oli vuosikymmenien ajan enemmän venäläistä sotaväkeä kuin paikallisia asukkaita. Seuraavan vuosisadan alkupuolella suomalaisen kansanmusiikin ja -tanssien kerääjät mainitsivat yksikantaan Luumäen- Savitaipaleen seudulla tanssittavan ”pelkkiä venäläistansseja” eivätkä merkinneet niitä muistiin. Perinteisen musiikin tuntijat Savitaipaleella ovat kuitenkin aina olleet sitä mieltä, että sävelmä on paikkakunnalla hyvin vanha, joten se on ollut tunnettu jo ensimmäistenkin kerääjien aikaan. Kumpaa alkuperää sävelmä lieneekin, sen jälkiä voi seurata ainakin Viipurin kuvernementin aikaan 1700-luvulla jälkipuoliskolle. == Laulu == Laulussa käytetään Pohjois-Savon murretta, esimerkiksi immeeset onnee toevotti (”ihmiset toivottivat onnea”). Laulua lauletaan hieman eri sanoitusversioilla riippuen laulajasta, kuitenkin sanoittaja on sama, sanoja on muotoiltu sen mukaan kuka laulaa. Polkan sanat kertovat Ievasta (Eeva), jonka tanssireissua äiti vahtii, kertojana on Ievaan hurmaantunut mies. Joka säkeistö loppuu kertosäkeenomaiseen rallatukseen: ”salivili hipput tupput tapput, äppyt tipput hilijalleen”, joka ei ole suomea eikä tarkoita mitään. Joissakin internetissä levinneissä versioissa nimi on kirjoitettu väärin muotoon ”Levan polkka”. Muun muassa japanilaiselle virtuaalipoptähti Hatsune Mikulle tehtiin polkasta oma versio. Myös Holly Dolly on tehnyt oman versionsa. ==Levytyksiä== *Ensimmäisen levytyksen Ievan polkasta teki 1937 Matti JurvaSuomen Äänitearkiston tietokanta *Onni Laihanen, 1947, instrumentaali *Jorma IkävalkoPopulaarimusiikin museo, 1950 *Arttu SuuntalaArttu Suuntalan unohtumattomat , 1966 * Pauli Räsänen (1972) *Sukellusvene nimellä ”Savitaipaleen polkka”, 1979. *Loituma, 1995 *Loituma, maaliskuu 2007, single Universal Musicin kustantamana nimellä ”Ieva’s Polka”. Loituman alkuperäisversion lisäksi levyllä on kaksi tanssiversiota.Karjalainen 23.1.2007 *Ameriikan PoijatAmeriikan Poijat, 2010, instrumentaali *Korpiklaani, 2012 *Ewan Dobson, 2012, instrumentaali *The Youngers, 2013, instrumentaali == Lähteet == ==Aiheesta muualla== * * *Ievan polkka kustantajatiedot Warner Chappell Music Finland 10.2.2021 *Ievan polkka (Loituma) kustantajatiedot Warner Chappell Music Finland 10.2.2021 Luokka:Suomalaiset kansansävelmät Luokka:Internet-ilmiöt Luokka:Savitaipaleen historia Luokka:Seulonnan keskeiset artikkelit Luokka:Teokset ilman tekijännimeä
Agakonna

Agakonna eli jättikonna (Rhinella marina, aik. Bufo marinus) on maailman suurin konnalaji. Suurin punnittu agakonna painoi 2,7 kiloa, joten kyseessä oli samalla maailman suurin sammakko. Agakonnaa on tarkoituksella levitetty uusiin elinympäristöihin torjumaan "sokeriruokokuoriaista" (cane beetle; Dermolepida albohirtum). Mutta luontaisten vihollisten puuttuessa sekä myrkyllisyytensä ja lisääntymiskykynsä ansiosta sen populaatiot aiheuttavat tuhoa paikallisille ekosysteemeille. Agakonna onkin listattu yhdeksi sadasta haitallisimmasta vieraslajista. == Ulkonäkö ja koko == Agakonnat ovat tyypillisesti 10–15 cm pitkiä. Selkäpuoli on harmaa, ruskea tai kellertävä, vatsapuoli vaalea. Varsinkin koiraan selässä on piikkimäisiä nystyjä. Takajalkojen varpaiden välissä on räpylä, etujaloissa ei. Kutuaikana koiraan etujalkoihin kasvaa uloke, jolla se voi pitää naaraasta kiinni.Cane Toad Australian Museum == Levinneisyys == Agakonna on peräisin Yhdysvaltojen eteläosasta, Keski- ja Etelä-Amerikasta. Sitä on istutettu 1920-luvulta lähtien Australiaan syömään kovakuoriaisia sokeriruokoviljelmiltä, mutta konnat eivät osoittautuneet kovin tehokkaiksi. Haitallisena vieraslajina ne lisääntyivät räjähdysmäisesti ja ovatkin nykyään Australiassa vitsaus. Ne onkin luokiteltu yhdeksi sadasta haitallisimmasta vieraslajista. == Käyttäytyminen ja ravinto == Agakonna on myrkyllinen. Se syö hämärässä, eikä sen tarvitse pelätä petoja myrkyllisyytensä vuoksi. Konna syö ennen kaikkea eläviä hyönteisiä, mutta myös liskoja, muita sammakkolajeja sekä pieniä jyrsijöitä. == Lähteet == == Aiheesta muualla == * Sammakkolampi.net: Agakonna * AmphibiaWeb: Rhinella marina * UniProt: Taxonomy - Rhinella marina * Centre for Agriculture and Biosciences International (CABI): Rhinella marina, (cane toad) * PheroBase: Semiochemicals of Rhinella marina, the Marine toad Luokka:Konnat Luokka:Lemmikkieläimet
Megalosaurus

Megalosaurus (nimen merkitys ”suuri lisko”) on ensimmäinen nimetty dinosaurussuku, jonka ainoa laji on Megalosaurus bucklandii. Siitä on löydetty hyvin vähän fossiileja, joista tunnetuin lienee sen leukaluu. Megalosauruksella oli pituutta yhdeksän metriä ja painoa noin tonni. Sillä oli luultavasti kolme kynnellistä sormea, mutta asiasta ei ole täyttä varmuutta,nimittäin megalosaurus oli hyvin varhainen teropodi, ja kuten esim. ceratosauruksella, sillä saattoi olla neljä kynnelistä sormea. Lisäksi sillä oli kolme kynnellistä varvasta ja erittäin terävät hampaat, joten se oli valmis hyökkäämään isojenkin kasvinsyöjädinosauruksen kimppuun. Megalosauruksen luokittelusta ei ole varmuutta fossiilien vajaavaisuuden vuoksi. Jotkut tutkijat luokittelevat sen lähemmäs Podokesauridae-heimoa, toiset taas Ceratosauridae-heimoon, jotkut Spinosauridae-heimoon. == Historia == Megalosauruksen ensimmäiset fossiilit löydettiin jo 1700-luvulla Englannista. Myöhemmin, 1820-luvulla siitä löydettiin vähän lisääkin fossiileja. Pian tätä hirmuliskoa alettiin kuvitella nelijalkaiseksi, matalaksi ja raskaaksi pedoksi. Itse asiassa sen nimeäjä William Buckland ja muut ajattelivat Megalosauruksen vain ylisuureksi liskoksi. Tosiasiassa Megalosaurus oli nopea, kahdella jalalla liikkuva peto. Mutta ajatus siitä, että pelottava peto olisi joskus kävellyt Englannin maaseudulla, varmasti kauhistutti asiasta kuulleita. Megalosaurus eli jurakaudella 170–150 miljoonaa vuotta sitten. == Lähteet == Luokka:Megalosauridae
Jokikorennot

Jokikorennot (Gomphidae) ovat aitosudenkorentojen heimo. Niiden silmät eivät kosketa toisiaan päälaella kuten muilla aitosudenkorennoilla. Jokikorennot ovat keskikokoisia (30–80 mm) korentoja, ja useilla lajeilla on mustan- ja keltaisenkirjava väritys. Jokikorentoja elää kaikilla mantereilla Etelämannerta lukuun ottamatta. Suomessa jokikorentoja elää kolme lajia: *Aitojokikorento (Gomphus vulgatissimus) *Pihtijokikorento (Onychogomphus fordpatus) *Kirjojokikorento (Ophiogomphus cecilia) Euroopassa elää lisäksi useita muita sukuja ja lajeja. == Sukuja == *Agriogomphus *Anomalophlebia *Aphylla *Archaeogomphus *Arigomphus *Brasiliogomphus *Cacoides *Cyanogomphus *Desmogomphus *Diaphlebia *Dromogomphus *Epigomphus *Erpetogomphus *Gomphoides *Gomphus *Hagenius *Idiogomphoides *Lanthus *Melanocacus *Mitragomphus *Neogomphus *Octogomphus *Ophiogomphus *Perigomphus *Peruviogomphus *Phyllocycla *Phyllogomphoides *Praeviogomphus *Progomphus *Stylogomphus *Stylurus *Tibiagomphus *Zonophora == Aiheesta muualla == *Laji.fi: Jokikorennot (Gomphidae) *ITIS: Gomphidae Luokka:Sudenkorennot
Kirjojokikorento

Kirjojokikorento (Ophiogomphus cecilia) on Suomessa paikoittaisesti esiintyvä, itäinen sudenkorentolaji, joka viihtyy virtavesissä. Kirjojokikorento on Suomessa rauhoitettu EU:n ympäristödirektiivinen 2. ja 4. liitteen mukaan. ==Tuntomerkit== Kirjojokikorento on keskikokoinen (50–60 mm) aitosudenkorento. Väritys on hyvin kirkas: pää ja keskiruumis ovat vihreät. Keskiruumiissa on mustat kuvioinnit kyljessä ja siipien edessä. Mustassa takaruumiissa on keltaiset suuret pystytäplät jokaisessa jaokkeessa. Kummankin sukupuolen takaruumiin kärki on laajentunut, koiraalla huomattavasti selvemmin. Perälisäkkeet ovat vaaleat, takaruumiin kärjen päällä on jokaisen jaokkeen keskellä keltainen täplä. Naaraan takaruumis on paksumpi ja sillä on silmien välissä kaksi sarvimaista okaa. Toukka on suurikokoinen (28–33 mm) ja sen kaikkien takaruumiin jaokkeiden päällä on selvät koukkumaiset väkäset. Toukkanahkoja löytää kesä-heinäkuussa sopivilta alustoilta, kuten kiviltä. Muiden jokikorentojen tapaan kirjojokikorento kykenee kuoriutumaan vaakasuorassa asennossa. Kirjojokikorennon lentoaikaa on kesä-syyskuu, päälentokausi on kesäkuun puolestavälistä heinäkuun loppuun. ==Elinympäristö== Kirjojokikorento elää erilaisissa puhtaissa puroissa ja pikkujoissa. Joet ovat usein melko vuolaita, hiekka- tai kivipohjaisia. Suppeahkojen elinympäristövaatimuksiensa takia kirjojokikorento on paikoittainen ja puuttuu useimmista likaantuneista ja sameista puroista. Tyypillinen biotooppi on puhtaalta järveltä laskeva kirkasvetinen pikkujoki. ==Esiintyminen== Kirjojokikorentoa tavataan Suomessa pohjoisessa Etelä-Lapista aina etelään Uudenmaan rannikkoseuduille asti. Lajista ei ole havaintoja Lounais-Suomesta tai Kainuusta. Euroopassa kirjojokikorento on harvinainen Länsi-Euroopassa ja puuttuu mm. Iberian niemimaalta kokonaan. Laji on kuitenkin levinnyt laajalle Itä-Euroopassa. == Lähteet == Luokka:Sudenkorennot
Ruskohukankorento

Ruskohukankorento (Libellula quadrimaculata) on yksi Suomen ja koko Euroopan yleisimmistä sudenkorennoista. == Koko ja ulkonäkö == Ruskohukankorento on keskikokoinen (40–50 mm) erilaissiipisiin kuuluva hukankorento. Sen takaruumis on leventynyt ja kolmiomaisesti kärkeään kohti kapeneva. Väritys vaihtelee koiraan tummaruskeasta naaraan kellanruskeaan ja nuorten oranssinruskeaan. Takaruumiin sivuilla on keltaiset läiskät ja takaruumiin kärki on muuta osaa tummempi, lähes musta. Ruskohukankorennon takasiipien tyvellä sijaitsevat mustat kolmiokuviot sekä siipisolmuissa (nodus) ja siipien kärjessä sijaitsevat mustat kuvioinnit. Vähälukuisen praenubila -muodon siipien kärjissä ja siipisolmuissa on paljon mustaa. Lajin ruumis on karvainen ja jalat mustat. == Elinympäristö == Laji elää lähes kaikenlaisissa seisovissa ja hitaasti virtaavissa vesissä. Se on yleinen esimerkiksi rehevillä järvillä, suolammilla ja lammikoilla. == Esiintyminen == Ruskohukankorennon lentoaika on touko-elokuu ja sen päälentokausi on kesä-heinäkuu. Laji on Suomessa erittäin yleinen lähes koko maassa eteläisestä Lapista etelärannikolle asti. Se on myös yksi kesän ensimmäisiä sudenkorentoja. Laji voi myös vaeltaa. Aikaisemmin tunnettiin massiivisia muuttoja joissa sadattuhannet ruskohukankorennot saattoivat muuttaa samaa reittiä pitkin. == Lähteet == == Aiheesta muualla == *Laji.fi: Ruskohukankorento (Libellula quadrimaculata) *ITIS: Libellula quadrimaculata Luokka:Sudenkorennot
Hukankorennot

Hukankorennot (Libellula) on laajalle levinnyt aitosudenkorentojen suku. Ne kuuluvat varsinaisten sudenkorentojen (Libellulidae) heimoon. Euroopassa suvun lajeja esiintyy neljä, joista kolmea tavataan Suomessa. Hukankorennoilla on usein leventynyt takaruumis ja takasiipien tyvellä mustaa tai tummaa kuviointia. Monilla lajeilla koiraille kehittyy sinihärmäisyyttä. == Suomessa esiintyvät hukankorentolajit == *Litteähukankorento (Libellula depressa) *Ruskohukankorento (Libellula quadrimaculata) *Sorjahukankorento (Libellula fulva) == Aiheesta muualla == *Laji.fi: Libellula *Sudenkorentojen suomenkieliset nimet (pdf) *ITIS: Libellula Luokka:Sudenkorennot
Warmduscher

Warmduscher on saksaa ja tarkoittaa sananmukaisesti "lämpimän suihkun ottajaa" tai "lämpimässä suihkussa kylpijää". Joissakin piireissä sitä käytetään puhekielessä, lievästi halveksuvasti, tarkoittamaan "vätystä" tai "reppanaa". Se on synonyymi vanhemmalle Weichei-sanalle. Warmduscheria käytetään myös tarkoittamaan samankaltaisten, samaa tarkoittavien ilmaisujen ryhmää. Esimerkkejä: *Schattenparker = varjoon pysäköijä; *Frauenversteher = naistenymmärtäjä; *Wettervorhersageleser = sääennusteiden lueskelija; *War- ich-gut-frager = mies, joka sukupuoliaktin jälkeen kysyy naiselta: "olinko hyvä?" == Aiheesta muualla == Eräs Warmduscher-muunnelmien luettelo: * http://www.warmduscher-abc.ch/ Luokka:Kulttuurisosiologia Luokka:Haukkumasanat Luokka:Saksankieliset sanat ja sanonnat
Ruskoukonkorento

Ruskoukonkorento (Aeshna grandis) on yksi Suomen yleisimmistä ukonkorennoista. ==Koko ja ulkonäkö== Ruskoukonkorento on suurikokoinen (70–78 mm) ukonkorentolaji. Sen ruumis on tummanruskea, ja silmät ja siivet ovat voimakkaan keltaruskeat. Keskiruumiin sivuilla on kaksi keltaista pystyjuovaa, ja koiraalla on takaruumiissa ja siipien tyvellä pienet siniset pisteet. Sukukypsällä koiraalla ja toisinaan myös naaraalla on silmien yläpuolella siniset laikut. ==Levinneisyys== Laji on levinnyt suurimpaan osaan Pohjois- ja Keski-Eurooppaa sekä Aasiaan 50° ja 60° leveyspiirien välillä Baikaljärvelle asti. Suomessa lajia esiintyy hyvin yleisenä etelästä Etelä-Lappiin asti. Siitä pohjoiseen se harvinaistuu. ==Elinympäristö== Ruskoukonkorennon elinympäristöä ovat lähes kaikenlaiset seisovat tai hitaasti virtaavat vedet. Lajia tavataan varsinkin merenlahdilla, lammilla ja jokisuvanteilla, joissa on runsaasti kasvillisuutta. Suoalueilla laji ei ole yhtä yleinen. ==Esiintyminen== Lajin lentoaika on kesä-lokakuu, päälentokausi puolestaan on heinä-elokuu. Ruskoukonkorento on yksi yleisimpiä ja helpommin havaittavia syksyisiä lajejamme. Lajin yksilöt lentävät usein kaukana vedestä pihoilla, pelloilla, metsäautoteillä ja kaupunkiympäristöissä. == Lähteet == Luokka:Sudenkorennot
The Codex Necro

The Codex Necro on brittiläisen black metal -yhtyeen Anaal Nathrakhin ensimmäinen studioalbumi. Tyyliltään se on raainta mitä yhtye on virallisesti julkaissut (aikaisemmat demot tosin olivat samaa luokkaa), seuraavien albumien sisältäessä enemmän piirteitä death metallista. Vuonna 2004 The Codex Necrosta julkaistiin uusintapainos joka kantoi mukanaan neljä raitaa BBC:n radiosessioilta, joissa yhtye soitti livenä. Tuttuun tapaan albumilta löytyy pitkä liuta sampleja eri elokuvista, kuten seuraavista; Excalibur, Event Horizon, Legend of Hell House, 7 tikaria – Omen III sekä Platoon. == Kappaleet == # # # # # # # # # Uusintapainoksen BBC-lisäkappaleet # * Pandemonic Hyperblast # How the Angels Fly In (We Can Never Be Forgiven) # Submission Is for the Weak # The Oblivion Gene == Kokoonpano == * Irrumator (Mick Kenney) – basso, kitara, rumpuohjelmointi * V.I.T.R.I.O.L. (Dave Hunt) – laulu == Arvostelut == * Allmusic: Allmusic review * Chronicles of Chaos: 9/10Chronicles of Chaos * The Metal Crypt: The Metal Crypt == Aiheesta muualla == * * * == Lähteet == Luokka:Vuoden 2001 esikoisalbumit Luokka:Anaal Nathrakhin albumit
Kehä kaartuu

Kehä kaartuu on suomalaisen rockyhtyeen Jussi & The Boysin studioalbumi vuodelta 1975. == Kappaleet == ===A-puoli=== # # # # # ===B-puoli=== # * # # # # ==Kokoonpano== *Jussi Raittinen – laulu *Kalle Lae – kitara, taustalaulu *Kaj Westerlund – piano, taustalaulu *Aimo Hakala – rummut *Pekka Pohjola – bassokitara ===Vierailevat muusikot=== *Eero Raittinen – laulu, taustalaulu *Jukka Gustavson – urut, taustalaulu *Americo Belotti – trumpetti *Maffy Falay – trumpetti * Tommy Koverhult – altto- ja tenorisaksofoni * Bernt Rosengren – tenorisaksofoni * Gunnar Bergsten – baritonisaksofoni ==Aiheesta muualla== Rytmimusiikin Syke: Jussi Raittisen Diskografia - Kehä kaartuu Luokka:Vuoden 1975 albumit Luokka:The Boysin albumit
Numeroituvuusaksiooma

Numeroituvuusaksioomat ovat eräiden topologisen avaruuksien ominaisuuksia, joihin liittyy käsite numeroituvuus. Aksioomia on neljä kappaletta: Olkoon X topologinen avaruus. Tällöin X on *N1, jos jokaisella X:n alkiolla x on numeroituva ympäristökanta. *N2, jos X:llä on numeroituva kanta. *Lindelöfin avaruus, jos X:n jokaisella avoimella peitteellä on numeroituva osapeite.Jussila, s. 50 *Separoituva, jos se sisältää numeroituvan tiheän pistejoukon. ==Ominaisuuksia== *Jokainen N2-avaruus on N1. *N1 ja N2 ovat perinnöllisiä ominaisuuksia, eli jos avaruudella on jompikumpi näistä ominaisuuksista, se on myös niiden kaikilla osajoukoilla. Lisäksi ne säilyvät numeroituvissa tuloissa.Jussila, s. 48–49 *Jokainen N2-avaruus on Lindelöf- avaruus. *Jokainen N2-avaruus on separoituva. Metrisellä avaruudella X N1, N2, Lindelöf ja separoituvuus ovat yhtäpitäviä ominaisuuksia. Säännöllinen Lindelöf-avaruus on aina normaali.Jussila, s. 51 Yleisemmin aksioomien välillä siis pätee alla olevat riippuvuudet eikä niiden välillä ole muita relaatioita. \begin{align} N_{1} \Leftarrow \ &N;_{2} \Rightarrow separoituva \\\ &\Downarrow & \ \\\ Li&ndel;\ddot{o}f \end{align} == Lähteet == ==Kirjallisuutta== * Luokka:Topologia
Neurovisio

Neurovisio oli Kolmoskanavalla kesällä 1992 esitetty 12-osainen suomalainen sketsisarja. Osa sarjan sketseistä oli vanhoja sketsejä radion Yömyöhä -kuunnelmista. Sketsien lisäksi joka jaksossa oli mukana myös kolme musiikkivideota. ==Esitettyjä sketsejä== * Alko tiedottaa * Portieeri * Aarne Tanninen Vashinktonista * Ruotsalainen mies * Todella ihmeellinen luonto * Dokulamppu (Lukulamppu-ohjelman parodia) * Pekka Vennamo * Arja Taneli Korisevan ja Mehmed Halvataatelin häät * Sana on vapaa * Ruutuysi * Mainokset * Sikaparlamentti * Ensimmäinen eräpäivä * Tirkistelijä * Virallisten valvojien kuoro Poikamiehet * Mies ja pastori * Janoinen mies erämaasta ==DVD- julkaisu== Pan Vision julkaisi syyskuussa 2006 Neurovision samassa julkaisussa vuonna 1996 esitetyn Hömppäveikot -televisiosarjan kanssa. Sarjan alkuperäiset jaksot on DVD:llä koostettu kuuteen jaksoon, jotka sisältävät sarjan parhaita sketsejä. ==Lähteet== ==Aiheesta muualla== * DVDINFO - Neurohömppä * DVDINFO - Neurohömppä - mainosvideo Luokka:1990-luvun suomalaiset sketsisarjat
Mennään melomaan

Mennään melomaan on suomalaisyhtye Jussi & The Boysin studioalbumi vuodelta 1976. Se äänitettiin pääosin Finnlevyn ja Finnvoxin studioissa Helsingissä, mutta raidat 7 ja 10 tallennettiin New Orleansissa ja 9 Memphisissä yhdysvaltalaismuusikoiden kanssa ilman The Boys -yhtyettä. Samoilla vuosien 1975 ja 1976 Amerikan-matkoilla äänitettiin myös Jussi Raittisen sooloalbumit Nashville Tennesseessä ja Rollin’ the Rock Kaliforniassa. == Kappaleet == ===A-puoli=== # # # # # # # ===B-puoli=== # * # # # # # # ==Kokoonpano== * Jussi Raittinen – laulu, kitara * Kaj Westerlund – piano, taustalaulu * Pekka Tammilehto – kitarat, laulu * Aimo Hakala – rummut === Vierailevat muusikot === * Kalle Lae – kitara * Roy Rabb – steel-kitara * Heikki Virtanen – bassokitara * Pekka Pöyry – alttosaksofoni * Sakari Kukko – tenorisaksofoni * Steve Hughes – kitara * David Barard – bassokitara * Herman Ernest – rummut * Kenneth Williams – congarummut * Charles Neville – alttosaksofoni * Lon Price – tenorisaksofoni * Charlie Feathers – akustinen kitara * Bubba Feathers – kitara * Marcus Van Story – kontrabasso ==Lähteet== ==Aiheesta muualla== * Raimo Öystilä, Rytmimusiikin Syke: Jussi Raittinen levytysmatkalla USA:ssa - osa 1: 1975, albumin syntyhistoriaa Luokka:Vuoden 1976 albumit Luokka:The Boysin albumit